Uitdrukking: Husse met lang oreArgieffoto Uitdrukking: husse met lang ore (ook: husse met skaapore) Betekenis: Skertsende antwoord op ‘n nuuskierige vraag; jy hoef dit nie te weet nie; dit gaan jou nie aan nie: “Oupa, wat het Oupa daar?” “Husse met lang ore, knapie.” Waar kom dit vandaan? Die oorsprong van dié gesegde is duister. In Nederlands is daar hussen met zinkhorens en met prikken, wat ook duidelik laat blyk dat dit ‘n onsinnige spreekwoord is.